**Artur Linnu stipendiumifond**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Statuut

1. Artur Linnu stipendiumifondi (edaspidi fond) algkapital moodustub SA Geenikeskuse varadest. Fondi kapitali haldamiseks on SA Geenikeskus (SA GK) moodustanud vastava allfondi Eesti Rahvuskultuuri Fondis.
2. Fondi eesmärk on tunnustada Eesti ülikoolides õppivaid doktorante, kelle uurimustöö teema haakub biomeditsiini, biotehnoloogia, genoomika, molekulaarbioloogia ja külgnevate valdkondadega.
3. Stipendiumifondi põhikapitali alampiiri otsustab SA GK nõukogu. Väljamakstavate stipendiumide suuruse ja arvu otsustamiseks teeb SA GK juhatus vastava ettepaneku SA GK nõukogule arvestades Stipendiumikomisjoni ettepanekuid. Eesmärgiks on anda iga-aastaselt välja vähemalt üks stipendium.
4. Stipendiumi makstakse stipendiumikapitali investeerimisest saadud kasumiprotsentide ja sihtotstarbeliste annetuste ja eraldiste arvelt.
5. Stipendium antakse välja üks kord aastas Geenifoorumi konverentsi raames.
6. Stipendiumikonkurss kuulutatakse välja vähemalt kaks kuud enne taotluste laekumise tähtaega Tartu Ülikooli ja SA Geenikeskuse kanalites, ning Geenifoorumi konverentsi kodulehel, teiste Eestis tegutsevate ülikoolide ning Eesti Teadusagentuuri kanalites.
7. Taotluste laekumise tähtaeg on vähemalt üks kuu enne Geenifoorumi konverentsi toimumist. Taotluste esitamise tähtaeg lepitakse kokku Geenifoorumi konverentsi programmikomitee poolt üks kuu enne konkursi väljakuulutamise aega.
8. Stipendiumikonkursile laekunud taotlusi hindab Stipendiumikomisjon. Stipendiumikomisjoni koosseisu kinnitab SA Geenikeskuse nõukogu Geenifoorumi programmikomitee ettepanekul.
9. Stipendiumi taotlejal tuleb esitada Geenifoorumi programmikomitee poolt väljakuulutatud tähtajaks:
* 3 kuni 5-minutiline video Stipendiumikomisjoni poolt etteantud teemal.
* CV
* Juhendaja soovituskiri
1. Stipendiumikomisjon vaatab läbi laekunud taotlused ja esitab stipendiumi määramise ettepaneku SA Geenikeskuse nõukogule kinnitamiseks. Stipendiumikomisjonil on õigus stipendium vajaduse korral tükeldada mitmeks stipendiumiks. Seejuures ei suurene stipendiumiks väljamakstav summa.
2. Juhul kui stipendiumikonkursile ei laeku piisava tasemega ja põhjendusega taotlusi, jäetakse stipendium sellel aastal välja andmata ja välja maksmata stipendiumite summa lisandub stipendiumi põhikapitalile.
3. Valitud stipendiaatide nimed avalikustatakse korraldajate ja partnerorganisatsioonide sotsiaalmeediakanalite kaudu.